CELEX: C2007/211/51
Language: lt
Date: 2007-09-08 00:00:00
Title: Byla C-324/07 2007 m. liepos 12 d. Conseil d'État (Belgija) pateiktas prašymas priimti prejudicinį sprendimą byloje Coditel Brabant S.A. prieš 1. Uccle komuną, 2. Société Intercommunale pour la Diffusion de la Télévision (Brutélé), 3. Briuselio — sostinės regioną (Région de Bruxelles-Capitale)

8.9.2007   
            
            
               LT
            
            
               Europos Sąjungos oficialusis leidinys
            
            
               C 211/27
            
         2007 m. liepos 12 d. Conseil d'État (Belgija) pateiktas prašymas priimti prejudicinį sprendimą byloje Coditel Brabant S.A. prieš 1. Uccle komuną, 2. Société Intercommunale pour la Diffusion de la Télévision (Brutélé), 3. Briuselio — sostinės regioną (Région de Bruxelles-Capitale)
   
   (Byla C-324/07)
   (2007/C 211/51)
   Proceso kalba: prancūzų
   Prašymą priimti prejudicinį sprendimą pateikęs teismas
   
      Conseil d'État (Belgija)
   Šalys pagrindinėje byloje
   
      Ieškovė: Coditel Brabant S.A.
   
      Atsakovė: 1. Uccle komuna, 2. Société Intercommunale pour la Diffusion de la Télévision (Brutélé), 3. Briuselio — sostinės regionas (Région de Bruxelles-Capitale)
   Prejudiciniai klausimai
   
               1.
            
            
               Ar gali komuna be konkurso įstoti į kooperatinę bendrovę, kurios nariai išimtinai yra tik kitos komunos ir komunų asociacijos (taip vadinamoji tikroji komunų bendrovė) siekiant jai perduoti savo kabelinės televizijos tinklo valdymą, jei bendrovė iš esmės savo veiklą vykdo tik kartu su savo nariais ir jų naudai, ir kad su tuo susijusius sprendimus priima valdytojų taryba ir sektorių taryba, kurios yra įstatuose numatyti organai, sudaryti iš viešosios valdžios institucijų atstovų, priimančių savo sprendimus balsų dauguma, jiems suteiktų įgaliojimų ribose?
            
         
               2.
            
            
               Ar taip vykdoma kooperatinės bendrovės priimtų sprendimų kontrolė, kurią atlieka visi nariai per įstatuose numatytus organus ar tik jų dalis eksploatavimo sektorių arba pasektorių atveju, gali būti laikoma kontrole, analogiška savo tarnybų kontrolei?
            
         
               3.
            
            
               Ar tam, kad toks valdymas ir kontrolė būtų laikomi analogiškais, kiekvienas asocijuotas narys tokia teise privalo naudotis atskirai ar pakanka to, kad tai gali daryti asocijuotų narių dauguma?